林錦

林錦，字彥章，連江人。明朝官吏。

景泰初年，由鄉貢授合浦訓導，提供平定當地瑤寇方略，為巡撫葉盛所奇，命代理靈山縣事。之後設柵防守，抵禦寇亂。任期滿後離開，當地百姓稱：「公去，賊復至，誰禦者？」均悉數逃亡山中。之後下詔任期為靈山知縣，民復來歸。天順年間，率眾攻破敵軍羅禾水、黃姜嶺、新莊，平定賊亂，建立土城。成化元年，恰逢廉州被賊軍攻陷，命其試廉州知府，在任期間平定賊亂，保境安民。成化四年，上級官員交相舉薦，之後擔任按察使僉事、副使《明史》（卷165）：“林錦，字彥章，連江人。景泰初，由鄉貢授合浦訓導。瑤寇充斥，內外無備。錦條具方略，悉中機宜。巡撫葉盛異之，檄署靈山縣事。城毀於賊，錦因形便，為柵以守，廣設戰具，賊不敢逼。滿秩去官，民曰：「公去，賊復至，誰禦者？」悉逃入山。盛以狀聞，詔即以錦為知縣。馳驛之官，民復來歸。適歲饑，諸瑤益剽掠無虛日。錦單騎詣壘，曉以禍福。瑤感悟，附縣二十五部鹹聽命。其不服者則討之。天順六年破賊羅禾水，再破之黃姜嶺，又大破之新莊。先後斬獲千余級，還所掠人口，賊悉平，乃去柵，築土城。盛及監司屢薦其才。成化改元，會廉州為賊所陷，乃以錦為試知府。歲復大饑，賊四出劫掠。錦諭散千余人，誅梗化者，而綏輯其流移。境內悉平。四年，上官交薦，請改授憲職，令專備欽、廉群盜。乃以為按察使僉事，益勤於政。十年賜敕旌異。久之，進副使。錦以所部屢有盜警，思為經久計，乃設團河營於西，設新寮營於南，而別設洪崖營以杜諸寇出沒路。易靈山土城，更築高墉，亙五百丈，卒為巖邑。十四年，兵部上其撫輯功，被賚。錦在兵間，以教化為務。靈山尚鬼，則禁淫祠，修學校，勸農桑。其治廉、欽，皆飭學宮，振起文教。為人誠實，洞見肺腑，瑤蠻莫不愛信。其行軍，與士卒同甘苦，有功輒推以與人，以故士多效死，所在祠祀。”。

参考文献

Category:明朝廣西按察司副使
Category:明朝靈山縣知縣
Category:明朝廉州府知府
Category:连江人
Category:林姓